Is Tionscnamh nua é Spásanna Glasa Sláintiúla a rinne an Roinn Caitheamh Aimsire agus Taitneamhachta in 2019 agus tar éis próiseas roghnóireachta tá sé ag obair anois le roinnt grúpaí pobail / cónaitheoirí sa chathair ar thionscadal a mheastar a mhairfidh cúig bliana.
Is éard atá i gceist le Spásanna Glasa Folláine caighdeán na spásanna glasa sa chathair seo a fheabhsú leis na torthaí seo a leanas a bhaint amach: go mbeidh fonn ar dhaoine iad a úsáid, go gcuirfear ar ais an bhithéagsúlacht atá caillte, go dtacófar lenár bpailneoirí, go mbeidh tionchar chun maitheasa acu ar an athrú aeráide, go laghdófar dramhaíl agus an spleáchas atá againn ar bhreoslaí bunaithe ar charbón.

Tá an Roinn anois ag dul i dteagmháil le grúpaí atá tiomanta cur chuige fadtéarmach a fhorbairt i leith a spásanna glasa féin, a bheadh ag teacht le spriocanna comhshaoil, athrú aeráide agus bithéagsúlachta, grúpaí ar mian leo:-
1. Dul i mbun oibre leis an Rannóg Caitheamh Aimsire agus Taitneamhachta chun  aontú le tograí dearaidh agus bainistíochta trína gcuirfí spásanna glasa atá oiriúnach do dhaoine ar fáil https://www.thejournal.ie/trinity-college-nature-city-project-3483260-Jul2017/;
2. Deireadh a chur le húsáid lotnaidicídí agus ceimiceáin dhainséaracha eile ar spásanna glasa https://www.epa.ie/pubs/reports/waste/wpp/Greener%20Gardening%20(web).pdf;
3. Leas a bhaint as modhanna agus scileanna orgánacha chun an ithir a chothú;
4. Straitéis nialais ó thaobh dramhaíola a ghlacadh http://zerowasteireland.com/ i gcás spásanna glasa, lena n-áireofaí múiríniú agus bainistíocht lomadh féir.
5. Glacadh leis an straitéis maidir le Crios Saor ó Phlaisteach http://cleancoasts.org/marine-litter/ maidir le do Spás Glas;
6. Limistéar atá neodrach ar a laghad ó thaobh carbóin de a dhéanamh den spás glas https://www.climatechangenews.com/2019/06/03/finland-carbon-neutral-2035-one-fastest-targets-ever-set/ agus féachaint le ceapadh fadtéarmach carbóin a bhaint amach;
7. Na straitéisí atá cuimsithe sa Phlean Náisiúnta Pailneora a chur i ngníomh https://pollinators.ie/; cuirfidh Comhairle Cathrach na Gaillimhe plandaí oiriúnacha pailneora ar fáil mar chuid den tionscadal seo 
8. Glacadh le prionsabail Dhearadh & Bainistíocht na Buantalmhaíochta http://permaculture.cultivate.ie/. 
Táimid tacaíocht, díograis, fios gnó theicniúil, acmhainní agus plandaí a thacaíonn le pailneoirí á gcur ar fáil againn. Táimid ag tnúth le gealltanais ó ghrúpaí áitiúla chun dul i mbun oibre inn chun prionsabail na bpleananna thuas a chur i bhfeidhm agus dul i gcomhairle leis na páirtithe leasmhara go léir chun riachtanais an phobail a bhunú.
Tá an próiseas ar siúl anois agus táimid ag bualadh le grúpaí aonair.  Bhí orainn an próiseas seo a bhogadh ar líne mar gheall ar shrianta reatha Covid ach beimid amuigh ar an láithreán arís nuair a bheidh cead againn.

